stanford-oval/wikipedia huggingface dataset:
Michael Wiesinger
Ura valmentajana > Meriitit valmentajana

Nousu 2. Bundesliigaan: 2010
Mikko Wuoti

Mikko Ilmari Eelis Wuoti (26. tammikuuta 1924 Turku – 15. helmikuuta 1997) oli suomalainen teollisuusjohtaja, koulutukseltaan metsänhoitaja.
Wuotin vanhemmat olivat insinööri Eelis Wuoti ja Gerda Weideman ja puoliso vuodesta 1948 Eeva Marjatta Skutnabb. Hän oli Metsäliitto-yhtymän pääjohtaja vuodesta 1981. Wuoti sai metsäneuvoksen arvonimen vuonna 1975 ja vuorineuvoksen arvonimen vuonna 1981.
Minna Salmela

Minna Helena Haipus (o.s. Salmela, s. 3. toukokuuta 1971 Oulu) on kilpauransa lopettanut suomalainen uimari. Seuratasolla hän edusti Oulun Uimaseuraa.
Salmela edusti Suomea kaksissa kesäolympialaisissa. Barcelonassa 1992 hän oli 50 metrin vapaauinnissa 31:nen, 100 metrin vapaauinnissa 24:s ja 4×100 metrin sekauintiviestissä 15:s. Atlantassa 1996 hän sijoittui 50 metrin vapaauinnissa 34:nneksi, 100 metrin vapaauinnissa 22:ksi, 4×100 metrin vapaauintiviestissä 16:nneksi ja 4×100 metrin sekauintiviestissä 14:nneksi.
Olympialaisten lisäksi Salmela saavutti 1990-luvulla 52 henkilökohtaista SM-kultaa ja edusti Suomea viisi kertaa pitkän radan EM-kisoissa vuosina 1989-1997. Parhaimmillaan hän oli pitkän radan EM-kisoissa kymmenes. Hän oli 1990-luvulla paras suomalainen vapaauimari naisissa.
Salmela lopetti uransa vuonna 1998 samoihin aikoihin, kun valmistui luokanopettajaksi.
Minna Räsänen

Minna Räsänen (s. 1964 Joensuu) on suomalainen taidemaalari.
Räsäsen maalauksia on esillä Itä-Suomen yliopiston Joensuun- ja Kuopion-kampuksilla sekä Helsingin Kuntoutuskeskus Synapsiassa.
Mikrokefalia

Vasemmalla tavallisen kokoiset ihmisaivot ja oikealla mikrokefaalikon aivot.
Mikrokefalia eli pienipäisyys on oire, joka saa ihmisen pään jäämään selvästi normaalia pienemmäksi: aikuisen mikrokefaalikon pään ympärysmitta on tyypillisesti alle 42 senttimetriä. Mikrokefalia aiheuttaa usein myös älyllisen jälkeenjääneisyyden.
Geneettinen eli primaarinen pienipäisyys on peittyvästi periytyvä ominaisuus: se ilmenee vain lapsessa, joka on saanut siihen liittyvän geenivirheen molemmilta vanhemmiltaan. Mikrokefaliaa aiheuttavia geenivaurioita on löydetty monista kromosomeista. Mikrokefaliataipumus liittyy muun muassa Rettin oireyhtymään, Beckwith–Wiedemannin oireyhtymään, Aicardin oireyhtymään, Nijmegenin murtumaoireyhtymään ja Norrien tautiin.
Mikrokefalia voi kehittyä myös sikiökaudella tai synnytyksen yhteydessä aiheutuneesta aivovauriosta (sekundaarinen mikrokefalia), jolloin kallon muoto on usein epäsymmetrinen. Pienipäisyyttä aiheuttava sikiökauden aivovaurio voi johtua sikiön sairastamasta synnynnäisestä vihurirokko-oireyhtymästä, jonka syynä on äidin alkuraskauden aikana saama vihurirokkotartunta. Myös zikaviruksen tiedetään aiheuttavan pienipäisyyteen johtavia sikiövaurioita.
Mikrokefaliaa voi aiheuttaa myös äidin raskauden aikainen aliravitsemus tai toksoplasmoositartunta
Pakistanin rottaihmiset sairastavat mikrokefaliaa.
Aiheesta muualla

Kuvia tai muita tiedostoja aiheesta Mikrokefalia Wikimedia Commonsissa
Monferrato

Monferrato on mäkistä viininviljelyaluetta
Monferrato on historiallinen ja maantieteellinen alue Piemontessa Pohjois-Italiassa. Alue on perinteistä viininviljelyaluetta ja osa siitä on määritelty Unescon maailmanperintökohteeksi.
Keskiajalla Monferrato oli itsenäinen markiisikunta ja myöhemmin herttuakunta, joka liitettiin osaksi Mantovan herttuakuntaa vuonna 1536.
Minna Ikonen

Minna Ikonen (nyk. Bernitz, s. 1965) on suomalainen iskelmälaulaja. Joutsenosta kotoisin oleva tummaääninen laulaja tuli tunnetuksi vuonna 1983 Matti Siitosen säveltämällä ja Vexi Salmen sanoittamalla rempseällä iskelmällä Elkeet kuin pedolla. Ikonen nähtiin myös Syksyn Sävel 1984 -kilpailussa kappaleella Panin tiikerin tankkiin. Kohtalaista radiosoittoa saivat näiden laulujen lisäksi kappaleet Haudujuduu ja Annan kunnolla palaa. Ikonen julkaisi kaksi iskelmäalbumia vuosina 1983–1984 kunnes katosi julkisuudesta yhtä nopeasti kuin oli sinne ilmestynytkin. Minna lopetti laulajanuransa synnytettyään ensimmäisen lapsensa. Ikonen keikkaili myöhemmin Väliaikainen-orkesterin solistina ja levytti vuonna 1992 vielä singlen Kesä Saimaalla.
Tuotanto

Elkeet kuin pedolla (1983)
Annan kunnolla palaa (1984)
Monferraton markiisikunta

Monferraton markiisikunta (ital. Marchesato del Monferrato) oli keskiaikainen markiisikunta eli rajakreivikunta Pohjois-Italiassa. Monferrato oli osa Pyhää saksalais-roomalaista keisarikuntaa, mutta oli ajoittain vain näennäisesti keisarin alaisuudessa. Monferraton markiisikunta päätyi lopulta 1500-luvulla osaksi Mantovan herttuakuntaa.
Keisari Otto Suuri läänitti Monferraton rajakreivikunnaksi paikalliselle ruhtinaalle Aleramolle vuonna 967. Aleramon suku oli hallinnut alueella 900-luvun alusta. Monferraton markiisit osallistuivat ensimmäisiin ristiretkiin, minkä seurauksena he hallitsivat muun muassa lyhytikäistä Thessalonikan kuningaskuntaa. Aleramici-suku hallitsi Monferratoa vuoteen 1305, jolloin markiisikunnan peri Palaiologos-suku. Palaiologos-suvun mieshaaran sammuttua vuonna 1536 keisari Kaarle V lahjoitti Monferraton Mantovan herttualle. Vuonna 1574 markiisikunta muutettiin Mantovan alaiseksi herttuakunnaksi.
Minna Joenniemi

Minna Joenniemi (s. 24. kesäkuuta 1971 Tampere) on suomalainen kulttuuritoimittaja. Hän on toimittanut, ohjannut ja juontanut Yleisradiolle ohjelmia vuodesta 2001.
Joenniemi aloitti Ylessä Valopilkku-ohjelmassa vuonna 2001. Hän ideoi muun muassa Runoraati-ohjelman ja Suojele minua! -rakennussuojelusarjan. Myös Taideraati, Taloraati ja Designraati ovat Joenniemen ideoimia ohjelmia. Vuonna 2002 ensimmäisen kerran esitetty Runoraati on Levyraadin sovellus, jossa raatilaiset arvioivat tuoreita suomalaisia runoja. Raadissa oli vakituisena jäsenenä alusta asti Jukka Virtanen. Taideraati arvioi julkisia veistoksia, prosenttitaidetta ja työpaikoile sijoitettuja teoksia. Taloraati vieraili muun muassa Shanghain Expossa ja Virossa.
Joenniemi kehitti Kulttuurikuntokortin ja kampanjoi vuonna 2008 kampanjoi Yleisradion, Suomen Kulttuurirahaston ja Svenska kulturfondenin kulttuurikuntohankkeessa. Myös jalkapallon vuoden 2006 MM-kisojen vaihtoehtoinen selostus Jalkataidepallo Yle Teemalla syntyi Joenniemen alkuperäiseideasta.
Suomen Kirjasäätiö valitsi Joenniemen päättämään kirjallisuuden Finlandia-palkinnon saajan vuonna 2010. Hän valitsi voittajaksi Mikko Rimmisen romaanin Nenäpäivä. Joenniemi oli Mäntän kuvataideviikkojen kuraattori kesällä 2014.
Vuosina 1994–2000 Joenniemi oli Super-yhtyeen laulaja.
Ohjelmia

Runoraati (2002–2012)
Taideraati
Taloraati
Designraati
Suojele minua! (2011)
Oi maamme (2017)
Salatut museot (2017)
Kohti tulevaisuuden museota (2017)
Kohti tulevaisuuden kirjastoa (2018)
Lähde
Metal Gear

| Metal Gear |
| --- | --- |

Kehittäjä:  Konami
Julkaisija:  Konami
Suunnittelija:  Hideo Kojima
Pelisarja:  Metal Gear
Julkaistu:  JP 7. heinäkuuta 1987NA 1988EU 1987
Lajityyppi:  hiiviskelypeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille 
Alusta:  MSX2, NES, Commodore 64
Jakelumuoto:  C-kasetti, pelimoduuli
Lisää peliartikkeleitaVideopelien teemasivulla
Infobox OK  : 
Metal  Gear on Konamin kehittämä hiiviskelypeli, joka julkaistiin vuonna 1987 MSX2-tietokoneelle. Peli oli yksi ensimmäisistä hiiviskelypeleistä, ja sen kehitti Hideo Kojima. Peli oli Metal Gear -pelisarjan ensimmäinen peli, joskin aikajärjestyksessä ensimmäinen Metal Gear -peli on Snake Eater. Peli julkaistiin myös hiukan myöhemmin NES:ille.
Näistä kahdesta versiosta on kehitetty jälkeenpäin useita versioita eri konsoleille. NES-versio portattiin IBM PC:lle ja Commodore 64:lle Pohjois-Amerikassa, sekä Nintendo GameCubelle emuloituna japanilaisen Metal Gear Solid: The Twin Snakes -pelin bundle-pakkauksen mukana. MSX2-versio julkaistiin myöhemmin matkapuhelimille, sekä Metal Gear Solid 3: Subsistence -pelin mukana. Jälkimmäisessä versiossa on muokattu hahmojen ulkonäköä, sekä lisätty ja käännetty dialogia englannin kielelle. Tämä oli ensimmäinen kerta, kun Metal Gear julkaistiin Pohjois-Amerikassa MSX2-versiona.
Tarina

Vuonna 1995 200 kilometriä pohjoiseen Galtzburgista, Etelä-Afrikassa, sijaitsee Outer Heaven, linnoitettu osavaltio, jonka perusti legendaarinen palkkasoturi 80-luvun lopulla. Länteen oli päässyt valumaan tieto, että Outer Heavenissä kehiteltäisiin massatuhoasetta. FOXHOUND-järjestön erikoisvoimien käskettiin tunkeutua Outer Heaveniin. "Operaatio: Intrude N313":ssa FOXHOUNDin vakooja, Gray Fox soluttautui Outer Heaveniin. Muutama päivä myöhemmin Foxiin ei enää saatu yhteyttä. Hänen viimeinen viestinsä oli "Metal... Gear..." Tämän seurauksena FOXHOUNDin komentaja, Big Boss, lähettää järjestön nuorimman agentin, Solid Snaken, pelastamaan Gray Foxin.
Pelin kulku

Pelin tarkoituksena on soluttautua Outer Heaveniin vihollisten huomaamatta. Pelaajan päätehtävä on saada kontakti Gray Foxin kanssa. Pelaajan täytyy varoa vihollisia ja piiloutua kaikilta mahdollisilta visuaalisilta kontakteilta turvakameroiden ja vartijoiden kanssa. Jos pelaaja huomataan, hyökkäävät vartijat Snaken kimppuun, kunnes tämän onnistuu paeta turvalliseen paikkaan tai ottaa hengiltä riittävän monta vihollista.
Pelin alussa pelaajalla ei ole aseita, mutta niitä saa suuren määrän pelin aikana, alkaen pistoolista erilaisiin räjähteisiin. Ammuksia ei ole loputtomasti, mutta niitä saa helposti lisää. Aseita ei käytetä pelkästään vihollisten tappamiseen, vaan myös esteiden, kuten sähkölattioiden, tuhoamiseen. Snake voi myös käyttää nyrkkejään tyrmätäkseen vartijat, jolloin nämä joskus pudottavat hyödyllisiä tavaroita.
Pelialue on jaettu pääosin kolmeen osaan, joissa pelaaja etenee kohti seuraavaa tehtävää. Pelaaja löytää pelin aikana avainkortteja, joilla pääsee täysin uusiin alueisiin. Joskus pelaaja joutuu myös taistelemaan pomovihollisia vastaan.
Pelissä on mukana myös radio, jolla otetaan yhteys henkilöihin, joilta saa mm. apua ja lisätietoja tehtävistä. Tietyissä huoneissa radiosta kuulee toisia asioita kuin toisissa, joten radio on huonepohjainen. Radio muistuttaa myöhemmissä peleissä esiintynyttä CODEC-kommunikaatiojärjestelmää.
Päähahmot

Solid Snake: Pelaajan ohjastama hahmo. FOXHOUNDin uusimpia lisäyksiä joukkoihinsa. Operaatio N313 on hänen ensimmäinen tehtävänsä.
Big Boss: FOXHOUNDin johtaja, ja Snaken komentaja. Hän auttaa Snakea tehtävän aikana radion avulla. Pelin lopulla selviää, että Big Boss on myös Outer Heavenin takana, ja hänen alkuperäinen suunnitelmansa oli syöttää länsivalloille väärää tietoa Snaken avulla.
Gray Fox: FOXHOUNDin agentti, jolle on annettu koodinimeksi Fox, mikä on FOXHOUNDin korkein arvo. Hänet vangittiin hänen soluttautuessaan Outer Heaveniin, mutta Snake pelastaa hänet. Fox kertoo Snakelle Metal Gearista ja tohtori Petrovichista.
Tri Petrovich Madnar: Metal Gear TX-55:n suunnittelija. Häntä pidetään vankina Outer Heavenissä, ja hänet on pakotettu työskentelemään Metal Gearin parissa hänen tytärtään, Elleniä, uhkaamalla.
Kyle Schneider: Outer Heavenin vastaisen vastarinnan johtaja, alkuperäisesti paikan pääarkkitehti. Auttaa Snakea radion välityksellä.
Jennifer: Auttaa Snakea radion välityksellä. Suostuu keskustelemaan Snaken kanssa vasta, kun hän on saavuttanut tarpeeksi korkean tason.
Versioiden erot

Ylin kuva pelin MSX2-versiosta, alin puolestaan pelin NES-versiosta.
Metal Gearista on tehty pääasiassa kaksi versiota, alkuperäinen MSX2-versio, sekä sen käännös NES:lle.  Peleissä on pienoisia eroja keskenään. MSX2-version teki Kojima tiimeineen, kun NES-versio oli lähinnä kevyt käännös, jonka teki toinen tiimi Konamilla. NES-versio on näistä tunnetumpi, mikä johtuu siitä, ettei MSX2-versiota julkaistu ikinä Yhdysvalloissa.
Konami tuotti NES-version ilman Kojiman tarkkaa valvontaa. Pieniä kompromisseja ja muutoksia jouduttiin tekemään, sillä MSX2 oli tehokkaampi kuin NES. Kojima itse ei ole pitänyt NES-versiosta ja pitää sitä liian vaikeana. Koska Metal Gearin NES-versio myi yli miljoona kappaletta pelkästään Yhdysvalloissa, päätti Konami tehdä ainoastaan länsimaiseen levitykseen jatko-osan NES:lle nimellä Snake’s Revenge ilman Kojimaa. Myöhemmin myös Kojimalle annettiin lupa tehdä virallinen jatko-osa Metal Gear 2: Solid Snake MSX2:lle, joka julkaistiin vain Japanissa.
Suurin ero on "supertietokoneen" tuhoaminen. MSX2-versiossa täytyy asentaa 16 muoviräjähdettä Metal Gear TX-55:n jalkoihin tietyssä järjestyksessä. NES-versiossa pommit asetetaan Metal Gearia ohjaavaan supertietokoneeseen, eikä itse Gearia nähdä pelin aikana.
MSX2-versiossa peli alkaa Snaken saapuessa Outer Heavenin lähelle vesiteitse. NES-versiossa Snake hyppää laskuvarjolla.
Hind D -helikopteri on NES-versiossa korvattu "Twin Shot"-nimisellä viholliskaksikolla.
Snaken kasvoja ei näy radion ruudussa NES-versiossa.
Musiikkimaailma on kokenut vaihdoksia
Julkaisupäivät

12. heinäkuuta 1987 MSX2-koneelle Japanissa.
1987 MSX2-koneelle Euroopassa.
22. joulukuuta 1987 Famicomille.
Kesäkuu 1988 NES:lle Pohjois-Amerikassa.
1989 NES:lle Euroopassa.
30. elokuuta 1990 IBM PC:lle Pohjois-Amerikassa.
1990 Commodore 64:lle Pohjois-Amerikassa.
11. maaliskuuta 2004 Nintendo GameCubelle MGS: The Twin Snakes -bundlen mukana Japanissa.
18. elokuuta 2004 matkapuhelimille.
22. joulukuuta 2005 MGS3: Subsistence -pelin mukana Japanissa.
14. maaliskuuta 2006 MGS3: Subsistence -pelin mukana Pohjois-Amerikassa.
6. lokakuuta 2006 MGS3: Subsistence -pelin mukana Euroopassa.
8. marraskuuta 2011 MGS HD Collection -pelin mukana Pohjois-Amerikassa.
28. marraskuuta 2011 MGS HD Collection -pelin mukana Japanissa.
3. helmikuuta 2012 MGS HD Collection -pelin mukana Euroopassa.
Vastaanotto

Mikrobitin Jukka Tapanimäki antoi pelin NES-versiolle 85 pistettä sadasta kahteen kertaan.
Aiheesta muualla

Metal Gear MobyGamesissa (englanniksi)
Mirja Heikkilä

Mirja Heikkilä -nimisiä henkilöitä ovat:
Mirja Heikkilä, o.s. Kullas (s. 1942), suomalainen aitajuoksija
Mirja Heikkilä (s. 1921), suomalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mirja Heikkilä”, voi hakea sivunnimihaulla, laajalla sivunnimihaulla tai tekstihaulla.
Mastercam

| Mastercam |
| --- | --- |

 Kuvankaappaus Mastercam 2017 versiosta
Kehittäjä:  CNC Software
Tiedot
Ohjelmistotyyppi:  CAD/CAM
Käyttökielet:  useita
Aiheesta muualla
Verkkosivusto
Mastercam on CAD/CAM-ohjelmisto, jolla suunnitellaan työstöratoja CNC-työstökoneille. Koneistajat sekä insinöörit voivat tuottaa itse malleja tai ladata CAD-tiedostoja ohjelmaan ja luoda niiden pohjalta työstöratoja, joita CNC-työstökone käyttää ohjaamaan toimintaansa. Ohjelmistoa kehittää yhdysvaltalainen CNC Software.
Mastercam-tuotteiden tasot

Mastercamissa on erilaisia tasoja, jotka ovat tarkoitettu erilaisille työstökonetyypeille.
Mill, eli jyrsintä, millä ohjelmoidaan työstöratoja jyrsintäkoneille.
Lathe, eli sorvaus, millä ohjelmoidaan työstöratoja sorveille.
Mill-Turn osalla luodaan tuotantoprosesseja monitoimisorveille.
Router, jota käytetään puutyöstökoneiden ohjelmoinnissa.
Wire, joka on tarkoitettu rautalankasahaukselle.
Swiss, erityistyökalu automaattisille pitkäsorvausautomaateille.
Design, jolla voidaan luoda tai muokata CAD-tiedostoja.
Historia

Mastercamin kehitys alkoi vuonna 1983 ja oli yksi ensimmäisistä CAM-ohjelmista, joka suunniteltiin kotitietokoneille. Aluksi Mastercam keskittyi 2D-työstöratoihin  mutta myöhemmin laajensi 3D-työstöratojen sekä moniakselikoneiden työstöratojen luontiin. Mastercam oli pitkään DOS-pohjainen ohjelmisto kunnes Mastercam X julkaistiin vuonna 2006  milloin Mastercamistä tuli täysin Windows-pohjainen.
Nykyinen versio ohjelmistosta on Mastercam 2025.
Mastercam Suomessa

Mastercam on ollut saatavissa suomenkielisenä vuodesta 1987. Suomessa Mastercam-ohjelmistoa maahantuo, kääntää ja myy Zenex Computing Oy. Mastercamin virallisina jälleenmyyjinä Suomessa toimivat Camcut Oy, Camtek Oy ja Camaster Oy
Aiheesta muualla

Mastercamin suomenkieliset sivut
Max Hamburgerrestauranger

Max-ravintola Hammarby Sjöstadissa Tukholmassa
Max Hamburgerrestauranger AB on ruotsalainen pikaruokaketju, jonka perusti Curt Bergfors Jällivaarassa vuonna 1968. Bergforsin suvun vanhin poika, Richard Bergfors, on ollut yrityksen toimitusjohtaja vuodesta 2002 lähtien. Ketjun ravintoloita on Ruotsissa, Tanskassa, Norjassa, Puolassa ja Yhdistyneissä arabiemiraateissa; Ruotsia lukuun ottamatta ravintoloita on muutama kussakin maassa.
1980-luvulle asti Max oli laajin hampurilaisravintolaketju Pohjois-Ruotsissa, ainoastaan yksi ketjun ravintola sijaitsi Norlannin ulkopuolella Drottninggatanilla Tukholmassa. Tilanne muuttui 1990-luvun aikana, kun he laajensivat yritystään valtakunnalliseksi pikaruokaketjuksi. Vuonna 2011 yrityksellä oli jo 85 ravintolaa ympäri Ruotsia, kun taas viisi vuotta aiemmin ravintoloita oli vain 40. Vuosina 2005–2010 Max laajensi toimintaansa Ruotsin länsiosiin. Yritys avasi ensimmäisen ulkomaisen ravintolansa Norjassa 12. toukokuuta 2011. Lähi-idän epäonnistuneen valloituksen jälkeen yritys on kertonut panostavansa Skandinaviaan ja harkitsee laajentumista Keski-Eurooppaan.
Ketju on tullut tunnetuksi ympäristöystävällistä arvoistaan ja ruotsalaisen lihan käytöstä. Moni ketjun ravintoloista tarjoaa sähköautojen latauspaikkoja ja hyödyntävät aurinkoenergiaa, ja valikoimassa on lukuisia ympäristöystävällisiä vaihtoehtoja. Toisaalta ketjua on kritisoitu siitä, että sen ravintolat sijaitsevat kaupunkien ulkopuolella ja ovat heikosti saavutettavissa ilman autoa.
Max on ollut edelläkävijä digitaalisten tilausratkaisujen kehittämisessä, ja moni tilaakin ateriansa mobiilisovelluksella tai ravintoloiden tilausautomaateilla. Joissakin kaupungeissa, kuten Tukholmassa ja Uumajassa, ruoka on mahdollista tilata kotiinkuljetuksella alihankkijoiden kautta.
Aiheesta muualla

Viralliset verkkosivut:
www.maxburgers.com (englanniksi)
www.maxpremiumburgers.pl (puolaksi)
www.maxhamburger.no (norjaksi)
www.max.se (ruotsiksi)
www.max.dk (tanskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Max Hamburgers
Käännös suomeksi
Mastercard

| Mastercard Incorporated |
| --- | --- |

Yritysmuoto:  pörssiyhtiö
Osake:  NYSE: MA
ISIN:  US57636Q1040
Perustettu:  1966
Toimitusjohtaja:  Ajaypal Singh Banga
Puheenjohtaja:  Richard Haythornthwaite
Kotipaikka:  Purchase, New York, Yhdysvallat
Tuotteet:  maksujärjestelmät
Liikevaihto:   16,883 mrd. $ (2019)
Liikevoitto:   9,664 mrd. $ (2019)
Nettotulos:   8,118 mrd. $ (2019)
Henkilöstö:  18 600 (2019)
Kotisivu:  www.mastercard.com
Infobox OKVirheellinen NIMI-arvo: 
Mastercard-kortti
Mastercard-kortti
Mastercard Incorporated on luottoyhtiö, jonka tuotteisiin kuuluvat pääasiassa Mastercard-maksukortti ja Maestro-pankkikortti sekä niillä tehtyjen ostosten maksutapahtumien hoitaminen. Mastercard Worldwiden palveluiden käyttäjiin kuuluvat korttien haltijat sekä ne maksuvälineenä hyväksyvät myyntipaikat. Mastercard Worldwide suorittaa maksutapahtumat siirtämällä rahaa ostajan käyttämästä pankista myyntipaikan käyttämään pankkiin. Yrityksen päämaja sijaitsee Purchasessa, New Yorkissa, Yhdysvalloissa.
Historiaa

Alun perin yrityksen muodosti ryhmä kalifornialaisia pankkeja kilpailemaan Bank of American  silloisen BankAmericardin (nykyisin Visan) kanssa.  Alkuperäiset perustajat lisensoivat Master Charge -nimen vuonna 1967 kentuckylaiselta First National Bank of Louisvillelta.  Kortin nykyinen nimi otettiin käyttöön vuonna 1979.
Historiaa > Vuosilukuja

1966: Interbank Card Association (ICA) perustetaan
1969: Master Charge -nimi ostetaan
1979: nimeksi MasterCard
1985: Mastercard hankkii osuuden Eurocardista, Europayn edeltäjästä
1988: Mastercard ostaa Cirrus-pankkiautomaattiverkoston
1991: Maestro-kortit markkinoille
2002: osuustoiminnallisesta organisaatiosta osakeyhtiöksi; yhdistyminen Europayn kanssa
2006: pörssilistautuminen (NYSE)
Mastercard Worldwide on ollut julkinen osakeyhtiö vuodesta 2006. Ennen pörssiin listautumistaan Mastercard Worldwide oli yli 25 000:n sen kortteja myöntäneen rahalaitoksen yhteisomistuksessa ollut osuustoiminnallinen organisaatio.
Korttituotteet

Mastercardilla on useita erityyppisiä korttituotteita, joita ovat mm. luottokortit, pankkikortit ja pankkiautomaattikortit.
Mastercard Debit ja Maestro ovat Mastercard-järjestelmän pankkikortteja. Maestro-kortilla maksettaessa käytetään aina tunnuslukua, kun taas Mastercard-pankkikorteilla on mahdollista joko tunnusluvun tai allekirjoituksen käyttö. Mastercardin pankkiautomaattikortti on nimeltään Cirrus.
Vuonna 2012 oli Mastercard-kortteja maailmassa noin 2 miljardia. Mastercard-luottokorttien ja -maksuaikakorttien määrä oli 686 miljoonaa. Mastercard-pankkikorttien (debit) lukumäärä oli 436 miljoonaa ja Maestro-pankkikorttien 743 miljoonaa. Mastercard-yritysluottokortteja oli 36 miljoonaa. Mastercard-kortti hyväksytään maksuvälineenä noin 36 miljoonassa myyntipisteessä.
Suomessa Mastercard-järjestelmässä toimivia kortteja myönnetään myös nimillä Eurocard ja First Card.
Aiheesta muualla

Wikimedia Commonsissa on kuvia tai muita tiedostoja aiheesta .
Mastercardin suomenkielinen verkkosivusto (suomeksi)
Mastercardin kansainvälinen verkkosivusto (englanniksi)
Minna Raskinen

Minna Raskinen (s. 12. kesäkuuta 1966 Iitti) on suomalainen kantelemuusikko.
Raskinen on valmistunut musiikin maisteriksi 1995 ja musiikin lisensiaatiksi 2006 Sibelius-Akatemian kansanmusiikin koulutusohjelmasta.
Raskisen levy Rinki valittiin Kanteleliiton vuoden kantelelevyksi 2018. Valinnan teki Paleface.
Diskografia

Paljastuksia, sävellyksiä konserttikanteleelle, 1995
Siivet, 2008
Rinki, 2018
Mikko Väänänen (jalkapalloilija)

| Henkilötiedot |
| --- | --- | --- |
Syntymäaika: 12. heinäkuuta 1987 (ikä 37)
Syntymäpaikka: Suomi
Pelipaikka: puolustaja
Pituus: 178 cm
Seura
Seura: TP-4
Junioriseurat
: TP-47
Seurat
| Vuodet | Seura | O (M) |
| 2004-2009 2010-2011 2012 | TP-47 OPS TP-47 | 77 (1)  40 (0)  24 (3) |
 Seurajoukkueuran tilastot kattavat vain kansalliset sarjat, päivitetty 14. marraskuuta 2012.
Mikko Väänänen (s. 12. heinäkuuta 1987) on suomalainen jalkapalloilija. Pelipaikaltaan hän on puolustaja. Hän edusti kotipaikkakuntansa Ykkönen|Ykkösessä pelannutta TP-47:ää kausina 2004-2009 77 ottelussa tehden yhden maalin. Kaudeksi 2010 hän siirtyi oululaiseen OPS-jp:hen. Uransa alkuvaiheessa hän pelasi haaparantalaisessa HFF-seurassa.
Kahden Oulun Palloseurassa vietetyn Ykkösen kauden jälkeen Mikko Väänänen palasi takaisin kasvattajaseuraansa Tornioon, joka oli kaudella 2012 Kakkosessa.
Aiheesta muualla

Mikko Väänänen tilastoja playerhistory.comissa
Murhaperjantai

Murhaperjantai oli venäläisjoukkojen toteuttama verilöyly Hailuodon saaressa 29. syyskuuta 1714. Murhaperjantai oli eniten uhreja vaatinut yksittäinen venäläisten tekemä terroriteko siviiliväestöä kohtaan isovihan aikana. Murhaperjantaina noin 200 kasakkaa surmasi lähes kaikki saarelle venäläisjoukkoja paenneet siviilit. Siviilit olivat paenneet saareen pääasiassa Uudenkarlepyyn, Pietarsaaren, Kokkolan ja Raahen kaupungeista sekä rannikkopitäjistä. Heidän tarkoituksenaan oli paeta venäläisiä Ruotsiin. Uhreja on ollut perimätiedon mukaan noin 800 ihmistä.
Verilöyly alkoi, kun muutama kaleerillinen kasakoita havaitsi saaren rannassa lukuisia veneitä, minkä seurauksena he nousivat maihin. Joukkomurha tehtiin miekoin ja kirvein. Saareen paenneet ihmiset nukkuivat veneisiin ja taloihin ahtautuneina verityön alkaessa. Venäläiset murhasivat lähes kaikki miehet ja suurimman osan lapsista. Ainoastaan yksi talo, jossa oli miesväkeä, säästettiin kaivamaan vainajille hautoja. Kasakat ryöstivät kaiken arvo-omaisuuden ja parhaassa kunnossa olleet lapset. Pakolaisten veneet poltettiin. Saarelle jätetyt naiset onnistuivat pakenemaan Länsipohjaan meren jäädyttyä.
Venäläiset toistivat verityön tammikuun alussa vuonna 1715 sekä vielä kerran sen jälkeen. Näiden tapahtumien seurauksena Hailuoto muuttui asumattomaksi erämaaksi.